ธปท.เผยทุนสำรองประเทศเพิ่มเป็น900ล้านเหรียญสหรัฐ
ธปท.เผยทุนสำรองประเทศเพิ่ม 900 ล้านเหรียญสหรัฐ อยู่ที่ระดับ 1.617 แสนล้านเหรีญสหรัฐ คาดสูงขึ้นจากทางการเข้าดูแลค่าเงินบาทหลังมีแนวโน้มแข็งค่าขึ้น
22 พ.ค. 2558

ธปท.เผยทุนสำรองประเทศเพิ่ม 900 ล้านเหรียญสหรัฐ อยู่ที่ระดับ 1.617 แสนล้านเหรีญสหรัฐ คาดสูงขึ้นจากทางการเข้าดูแลค่าเงินบาทหลังมีแนวโน้มแข็งค่าขึ้น
ธนาคารแห่งประเทศ (ธปท.) รายงานฐานะเงินทุนสำรองระหว่างประเทศ ล่าสุด ณ วันที่ 22 พ.ค.ที่ผ่านมา อยู่ที่ระดับ 1.617 แสนล้านเหรียญสหรัฐ หรือ ประมาณ 5.429 ล้านล้านบาท เพิ่มขึ้น 900 ล้านเหรียญสหรัฐ หรือประมาณ  3 หมื่นล้านบาท หากคิดอัตราแลกเปลี่ยนเฉลี่ยในปัจจุบันที่ 33.40 บาท/เหรียญสหรัฐ จากสัปดาห์ก่อนหน้าที่ 1.608 แสนล้านเหรียญสหรัฐ หรือประมาณ 5.395 ล้านล้านบาท
ด้านฐานะซื้อเงินตราต่างประเทศล่วงหน้าสุทธิ (Forward) อยู่ที่ระดับ 1.92 หมื่นล้านเหรียญสหรัฐ เพิ่มขึ้นจากสัปดาห์ก่อนหน้าที่ 1.85 หมื่นล้านเหรียญสหรัฐ ส่งผลให้ทุนสำรองระหว่างประเทศสุทธิซึ่งรวมทุนสำรองฯและ Forward แล้ว อยู่ที่ระดับ 1.809 แสนล้านเหรียญสหรัฐ
นักวิเคราะห์ มองว่าทุนสำรองประเทศที่เพิ่มขึ้นเพียงน่าจะเป็นเพราะธปท.เข้าซื้ิอเงินเหรียญสหรัฐเข้าเก็บในทุนสำรอง เพื่อช่วยดูแลทิศทางเงินบาทที่เริ่มแข็งค่าขึ้น จากก่อนหน้านี้้ฉลี่ยอยู่ที่ 33.50 บาท/เหรียญสหรัฐ มาวันนี้แข็งค่าขึ้นโดยเปิดตลาดที่ 33.43.45 บาท/ เหรียญสหรัฐ
สำหรับฐานเงินหรือเงินสดหมุนเวียนในมือภาคเอกชนบวกเงินฝากของสถาบันการเงิน ที่ ธปท. ในปัจจุบันลดลงมาอยู่ที่ระดับ 1.466 ล้านล้านบาท จากระดับ 1.509  ล้านล้านบาทในสัปดาห์ก่อนหน้า สะท้อนว่าสภาพคล่องเงินสดในระบบหรือเงินในมือประชาชนน้อยลง